Document ID: 32009D0738

KOMISIJOS SPRENDIMAS
2009 m. spalio 5 d.
kuriuo panaikinama Direktyva 2009/124/EB, iš dalies keičianti Europos Parlamento ir Tarybos direktyvos 2002/32/EB I priedą dėl didžiausio leistino arseno, teobromino, Datura sp., Ricinus communis L., Croton tiglium L. ir Abrus precatorius L. kiekio
(pranešta dokumentu Nr. C(2009) 7705)
(Tekstas svarbus EEE)
(2009/738/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. birželio 28 d. Tarybos sprendimą 1999/468/EB, nustatantį Komisijos naudojimosi jai suteiktais įgyvendinimo įgaliojimais tvarką (1), ypač į jo 5a straipsnį,
atsižvelgdama į 2002 m. gegužės 7 d. Europos Parlamento ir Tarybos direktyvą 2002/32/EB dėl nepageidaujamų medžiagų gyvūnų pašaruose (2), ypač į jos 11 straipsnio 3 dalį,
kadangi:
(1)
Direktyvos 2002/32/EB 8 straipsnyje nustatyta, kad priemonės, kuriomis I priedas suderinamas su minėta direktyva, skirtos iš dalies pakeisti neesmines šios direktyvos nuostatas, ir todėl priimamos vadovaujantis 11 straipsnio 3 dalyje nurodyta reguliavimo procedūra su tikrinimu.
(2)
Sprendimo 1999/468/EB 5a straipsnyje nustatyta, kad priemonių projektas turi būti pateiktas Europos Parlamentui ir Tarybai tikrinti, ir kad tikrinimui skirtas laikotarpis turi būti trys mėnesiai nuo projekto gavimo dienos.
(3)
Komisijos direktyvos, iš dalies keičiančios Europos Parlamento ir Tarybos direktyvos 2002/32/EB I priedą dėl didžiausio leistino arseno, teobromino, Datura sp., Ricinus communis L., Croton tiglium L. ir Abrus precatorius L. kiekio, projektas buvo pateiktas Europos Parlamentui ir Tarybai 2009 m. liepos 28 d.
(4)
2009 m. rugsėjo 25 d. Komisijos direktyva 2009/124/EB, iš dalies keičianti Europos Parlamento ir Tarybos direktyvos 2002/32/EB I priedą dėl didžiausio leistino arseno, teobromino, Datura sp., Ricinus communis L., Croton tiglium L. ir Abrus precatorius L. kiekio (3), buvo klaidingai priimta nesibaigus tikrinimui skirtam laikotarpiui.
(5)
Todėl tikslinga Direktyvą 2009/124/EB nedelsiant panaikinti,
PRIĖMĖ ŠĮ SPRENDIMĄ:
1 straipsnis
Direktyva 2009/124/EB panaikinama.
2 straipsnis
Šis sprendimas skirtas valstybėms narėms.
Priimta Briuselyje, 2009 m. spalio 5 d.

Labels: 0
1
20
6